**ДП.бр.12-04-10/19**

Дисциплинската комисија при Комората на извршители на РСМ (подолу како ДК при КИРСМ) во состав од Ванчо Марковски извршител, како Претседател на Дисциплинска комисија и Николче Диневски извршител, како член-известител на Дисциплинска Комисија, судија Весна Богдановска Основен граѓански суд Скопје, судија Јусуф Ајрулахи Основен кривичен суд Скопје и Јасна Жежова од Совет на Јавните обвинители, како членови на Дисциплинска Комисија и Кристина Терзиевска Вучевска како записничар, постапувајќи по Предлогот за поведување на дисциплинска постапка ДП.бр.12-4-10/19 од 03.06.2019 година на Претседател на КИРСМ, во присуство на извршителот, по одржан главен претрес, на ден 15.07.2019 година, го донесе следното

**РЕШЕНИЕ**

**СЕ ОГЛАСУВА ЗА ВИНОВЕН** извршител В. К. именуван за подрачјето на Основен суд К., Основен суд К. и Основен суд К. П.

**ЗАТОА ШТО:**

1. Иако на ден 26.12.2018 година од страна на Дисциплинската комисија на КИРМ на Извршителот В. К. од К. и е изречена дисциплинска мерка привремена забрана за вршење на должност-суспензија со Решение ДП.бр. 12-4-9-1/2, која на ден 27.12.2018 година е извршена со Записник врз основа на член 68 став 7 од Законот за извршување од страна на Претседателот на КИРМ, сепак извршителот за време изречена суспензија на ден 27.12.2018 година располагал со својата посебна сметка\_\_\_\_\_\_\_\_\_\_ во О.б. АД на начин што спровел распределување на средствата од износот од 11.351.796,00 денари кој бил како состојба на сметката, и тоа на ден 27.12.2018 година извршителот извршил поврат на средства по предмет И.бр.140/18 во износ од 11.139.982,00 денари кој бил бил уплатен на сметка на на должникот Е. О. АД С. При тоа на посебната сметка останал износ од 211.814,00 денари со кои извршителот В. К. за време суспензија располагал на начин што истиот ден на својата редовна сметка префрлил износ од 130.000,00 денари без цел на дознака односно повикување по кој предмет се префрлуваат средствата, а на ден 31.12.2018 година префрлил износ од 8.000,00 денари на својата редовна сметка, без цел на дознака односно повикување по кој предмет била уплатата. Понатаму, извршителот В. К.од К. на ден 22.02.2019 година од нејзина редовна сметка која се водела во Н. Б.А.С. извршил плаќање на средства во износ од 782.000,00 денари на име поврат на средства- извршни трошоци на должникот Е. О. А. С., со што извршител В. К. за време на изречена суспензија превземал извршни дејствија на „распределба на средства од извршување“ согласно член 40 став 1 алинеја 8 од ЗИ со што постапил спротивно на член 67 став 6 од Законот за извршување : „ Во случај на суспензија извршителот не смее да презема никакви службени дејствија. Сите дејствија преземени од извршителот за кого е донесена одлука за суспензија не произведуваат правно дејство.“;
2. На ден 27.02.2019 година по електронски пат извршител З. А. како заменик извршител на В. К. –извршител под суспензија, бил информиран од страна на должникот Е. О. А.С. дека извршителот В. К.на ден 22.02.2019 година од нејзина редовна сметка која се водела во Н. Б. А. С. извршил поврат на средства во износ од 782.000,00 денари -на име извршни трошоци, а за која редовна сметка бр.2\_\_\_\_\_\_\_\_\_\_ во Н. Б. А. заменикот извршител не бил овластен да располага, по што заменикот –извршител добил сознанија дека извршител В. К. од К. имал отворено уште една редовна сметка на свое име како извршител, и тоа во С. Б. А. С., бр.\_\_\_\_\_\_\_\_\_\_\_, а за која сметка исто така не бил овластен да располага од страна на извршител В. К. –сега под суспензија, со што извршителот В. К. постапил спротивно на член 50 став 6 од Законот за извршување: ,,Извршителот е должен, истовремено со именувањето на неговиот заменик- извршител, да му издаде областување на заменикот да располага со редовната и посебната сметка, со цел да овозможи редовно функционирање на работата во неговата канцеларија во случај кога тој е спречен“.
3. Извршителот В. К.- во суспензија, на својот заменик извршител З. А. именуван за подрачјето на Основен суд К., К. и К. П. не му давал увид во предметите како негов заменик, одбивал соработка со заменикот и должниците, и не овозможувал увид во предмети по барање на полномошници адвокати, како и не му овозможил на заменикот да врши распределба на парични средства од посебната сметка, ниту му овозможил да даде одговор на приговори поднесени до Основниот суд К. а кои се однесувале на работата на извршителот В. К. под суспензија и на претставките поднесени за неговото работење до Комората, како и не му доставил податоци за потребите на доставување на квартален извештај за работата на извршителите до Министерството за правда, со што извршителот В. К.- во суспензија, постапил спротивно на член 50 став 3 од Законот за извршување:,, Извршителот е должен да му овозможи пристап на заменикот извршител до списите”,, и став 4:,, Заменикот на извршителот ги презема и продолжува со работа по списите на извршителот” а во врска со член 4 став 1 точка в) од Кодексот за професионална етика на извршителите донесен на седница на вонредно собрание одржано на ден 20.06.2016 година:,, извршителот е должен во однесувањето спрема извршителите да негува колегијален и искрен однос, соработка, да споделува информации важни за дејноста”.

**I.**

Со дејствието опишано во точка 1 во изреката извршителот В. К., сторил дисциплинска повреда по член 66 став 1 алинеја 4 од ЗИ:,, за времето за кое привремено му е одземено правото на вршење на должноста или суспензија врши работи на извршување ” при што Дисциплинската комисија го огласи за виновен извршителот но не му изрече дисциплинска мерка од причина што, за оваа дисциплинска повреда е предвидена дисциплинска мерка привремено или трајно одземање на должноста извршител а согласно Решение бр. 09-3017/1 од 08.06.2019 година на Министер за правда на РСМ истиот е разрешен од должноста извршител. Изрекувањето на дисциплинска мерка по повод точка 1 опишана во изреката во конкретниот случај би било беспредметно.

**II.**

Со дејствието опишано во точка 2 во изрека извршителот В. К., сторил дисциплинска повреда по член 65 став 1 алинеја 14 од ЗИ:,, не му издава овластување на заменик извршителот за располагање со неговата редовна и посебна сметка и му се изрекува дисциплинска мерка“

**ПАРИЧНА КАЗНА**

во висина од \_\_\_\_\_\_ евра во денарска противредност по среден курс на НБРМ на ден на изрекување

**III.**

Со дејствието опишано во точка 3 во изреката извршителот В. К., сторил дисциплинска повреда по член 64 став 1 алинеја 2 од ЗИ:,, ги повредува правилата на Етичкиот кодекс на однесување на извршителите” и му се изрекува дисциплинска мерка

**ПАРИЧНА КАЗНА**

во висина од \_\_\_\_\_\_\_\_ евра во денарска противредност по среден курс на НБРМ на ден на изрекување

па согласно чл. 62 став 1 т.в) од ЗИ на извршител В. К. од К. му се утврдува единствена дисциплинска мерка

**ПАРИЧНА КАЗНА**

во висина од \_\_\_\_\_ евра во денарска противредност според среден курс на Народна банка на Република Македонија на денот на изрекувањето.

СЕ ЗАДОЛЖУВА извршителот В. К. од К. изречената парична казна во висина од\_\_\_\_\_\_\_ евра во денарска протвредност според среден курс на НБРМ од ова решение да ја плати во рок од 15 дена од приемот на решението а под страв на присилно извршување.

*Образложение*

На ден 03.06.2019 година Претседателот на КИРСМ поднесе Предлог за поведување на дисциплинска постапка ДП бр. 12-4-10/19 со наводи против работата на извршител В. К. од К.

Предлогот за поведување дисциплинска постапка ДП.бр. 12-4-10/19 од 03.06.2019 година е поднесен со наводи дека извршител В. К. од К. сторил дисциплинска повреда по член 66 став 1 алинеја 4 од ЗИ:,, за времето за кое привремено му е одземено правото на вршење на должноста или суспензија врши работи на извршување ” на начин што, иако на ден 26.12.2018 година од страна на Дисциплинската комисија на КИРМ на Извршителот В. К. од Куманово и е изречена дисциплинска мерка привремена забрана за вршење на должност-суспензија со Решение ДП.бр. 12-4-9-1/2, која на ден 27.12.2018 година е извршена со Записник врз основа на член 68 став 7 од Законот за извршување од страна на Претседателот на КИРМ, сепак извршителот за време изречена суспензија на ден 27.12.2018 година располагал со својата посебна сметка \_\_\_\_\_\_\_\_\_\_\_\_ во О. Б. А.на начин што спровел распределување на средствата од износот од 11.351.796,00 денари кој бил како состојба на сметката, и тоа на ден 27.12.2018 година извршителот извршил поврат на средства по предмет И.бр.140/18 во износ од 11.139.982,00 денари кој бил бил уплатен на сметка на на должникот Е. О. А. С. При тоа на посебната сметка останал износ од 211.814,00 денари со кои извршителот В. К. за време суспензија располагал на начин што истиот ден на својата редовна сметка префрлил износ од 130.000,00 денари без цел на дознака односно повикување по кој предмет се префрлуваат средствата, а на ден 31.12.2018 година префрлил износ од 8.000,00 денари на својата редовна сметка, без цел на дознака односно повикување по кој предмет била уплатата. Понатаму, извршителот В. К. од К. на ден 22.02.2019 година од нејзина редовна сметка која се водела во Н. Б. А. С. извршил плаќање на средства во износ од 782.000,00 денари на име поврат на средства- извршни трошоци на должникот Е. О. А. С., со што извршител В. К. за време на изречена суспензија превземал извршни дејсвија на „распределба на средства од извршување“ согласно член 40 став 1 алинеја 8 од ЗИ со што постапил спротивно на член 67 став 6 од Законот за извршување : „ Во случај на суспензија извршителот не смее да презема никакви службени дејствија. Сите дејствија преземени од извршителот за кого е донесена одлука за суспензија не произведуваат правно дејство.“.

Предлагачот наведува дека извршителот В. К. од К. сторил дисциплинска повреда по член 65 став 1 алинеја 14 од ЗИ:,, не му издава овластување на заменик извршителот за располагање со неговата редовна и посебна сметка на начин што, на ден 27.02.2019 година по електронски пат извршител З. А. како заменик извршител на В. К. –извршител под суспензија, бил информиран од страна на должникот Е. О. А. С. дека извршителот В. К. на ден 22.02.2019 година од нејзина редовна сметка која се водела во Н. Б. А.С. извршил поврат на средства во износ од 782.000,00 денари -на име извршни трошоци, а за која редовна сметка бр.\_\_\_\_\_\_\_\_\_\_ во Н. Б. А. заменикот извршител не бил овластен да располага, по што заменикот –извршител добил сознанија дека извршител В. К. од К. имал отворено уште една редовна сметка на свое име како извршител, и тоа во С. Б. А. С, бр.\_\_\_\_\_\_\_\_\_, а за која сметка исто така не бил овластен да располага од страна на извршител В. К. –сега под суспензија, со што извршителот В. К. постапил спротивно на член 50 став 6 од Законот за извршување: ,,Извршителот е должен, истовремено со именувањето на неговиот заменик- извршител, да му издаде областување на заменикот да располага со редовната и посебната сметка, со цел да овозможи редовно функционирање на работата во неговата канцеларија во случај кога тој е спречен“.

Предлогот е и со наводи дека извршителот В. К. од К. сторил дисциплинска повреда по член 64 став 1 алинеја 2 од ЗИ:,, ги повредува правилата на Етичкиот кодекс на однесување на извршителите” на начин што, извршителот В. К.- во суспензија, на својот заменик извршител З. А. именуван за подрачјето на Основен суд К., К. и К. П. не му давал увид во предметите како негов заменик, одбивал соработка со заменикот и должниците, и не овозможувал увид во предмети по барање на полномошници адвокати, како и не му овозможил на заменикот да врши распределба на парични средства од посебната сметка, ниту му овозможил да даде одговор на приговори поднесени до Основниот суд К. а кои се однесувале на работата на извршителот В. К. под суспензија и на претставките поднесени за неговото работење до Комората, како и не му доставил податоци за потребите на доставување на квартален извештај за работата на извршителите до Министерството за правда, со што извршителот В. К.- во суспензија, постапил спротивно на член 50 став 3 од Законот за извршување:,, Извршителот е должен да му овозможи пристап на заменикот извршител до списите”,, и став 4:,, Заменикот на извршителот ги презема и продолжува со работа по списите на извршителот” а во врска со член 4 став 1 точка в) од Кодексот за професионална етика на извршителите донесен на седница на вонредно собрание одржано на ден 20.06.2016 година:,, извршителот е должен во однесувањето спрема извршителите да негува колегијален и искрен однос, соработка, да споделува информации важни за дејноста”.

Претседателот на КИРСМ сметајќи дека извршителот В. К. од К. сторил дисциплинска повреда по член 66 став 1 алинеја 4 од ЗИ:,, за времето за кое привремено му е одземено правото на вршење на должноста или суспензија врши работи на извршување ”, дисциплинска повреда по член 65 став 1 алинеја 14 од ЗИ:,, не му издава овластување на заменик извршителот за располагање со неговата редовна и посебна сметка” и дисциплинска повреда по член 64 став 1 алинеја 2 од ЗИ:,, ги повредува правилата на Етичкиот кодекс на однесување на извршителите” предлага Дисциплинската комисија при КИРСМ да поведе дисциплинска постапка за утврдување на дисциплинска одговорност на извршител В. К. од К. и да му изрече соодветна санкција во согласност со одредбите од Законот за извршување.

На одржан главен претрес на Дисциплинската комисија при КИРСМ на ден 15.07.2019, извршителот В. К. наведе дека за него ова е пресудена работа бидејќи со Известување на ДК на КИРМ ДП бр. 12-4-6/5 од 21.03.2019 година со кое известување ДК на КИРМ го одбил неговото барање за отповикување на суспензијата бидејќи престанале причините за нејзиното изрекување. Исто така, извршителот напомена дека повеќе не е извршител бидејќи со Решение на Министер за правда на РСМ бр. 09-3017/1 од 08.06.2019 година е разрешен од должноста извршител и со Решение бр. 03-359/1 од 01.07.2019 година е избришан од Именикот на извршители што се води во Комората заклучно со 08.06.2019 година при што во Централниот регистар била спроведна постапка за бришење. Смета дека сега како физичко лице не може да одговара како извршител до неговата суспензија.

Дисциплинската комисија на КИРМ на одржан главен претрес на ден 15.07.2019 година, ги дозволи и изведе следните докази:

* Решение ДП.бр. 12-4-9-1/2 на ДК на КИРМ од 26.12.2018 година;
* Записник на Претседател на КИРМ од 27.12.2018 година;
* Известување ( претставка ) од Извршител З. А. од К. заменик на извршител В. К. од К. до КИРМ од ден 11.01.2019 година;
* Известување ( претставка ) од Извршител З. А. од К. заменик на извршител В. К. од К. до КИРМ од ден 15.01.2019 година;
* Одговор на претставка од извршител В. К. до КИРМ од ден 21.01.2019 година ;
* Пријава за овластени потписници од Ц. К. Б. А.С.;
* Барање за разгледување на списи И.бр.184/15 од Адвокат Р. Ч. до извршител З.А. заменик на извршител В. К.од 09.01.2019 година;
* Службена белешка врз основа на член 40 став 1 алинеја 6 и член 6 став 1 од ЗИ по И.бр.184/15 од 10.01.2019 година на извршител З. А. заменик на извршител В. К;
* Одговор на барање за увид во списи во предмет И.бр.18415 и И.бр.583/13 од извршител В. К.до извршител З.А. од 15.01.2019 година;
* Доставница на одговор на барање за увид во списи до Адвокат Р. Ч. од ден 15.01.2019 година;
* Известување ( претставка ) од Извршител З. А. од К. заменик на извршител В. К.од К. до КИРМ од ден 21.01.2019 година;
* Дополнение на претставка од Извршител З. А. од К. заменик на извршител В. К. од К. до КИРМ од ден 22.01.2019 година;
* Одговор на извршител В. К. на допис од извршител З. А. по електронски пат доставен до КИРМ на ден 28.01.2019 година;
* Одговор на дополнение на претставка од извршител В. К. до КИРМ од ден 31.01.2019 година;
* Заклучок за запирање на извршување од сметка по член 213 став 1 од ЗИ И.бр.803/12 од извршител З. А. заменик на извршител В. К. од ден 24.01.2019 година;
* Заклучок за запирање на извршување од сметка по член 213 став 1 од ЗИ И.бр.122/14 од извршител З. А. заменик на извршител В. К. од ден 24.01.2019 година;
* Записник за преземање на извршни дејствија врз основа на член 84 став 8 од ЗИ И.бр.184/15 од 23.01.2019 година на извршител З. А. заменик на извршител В. К;
* Записник за преземање на извршни дејствија врз основа на член 84 став 8 од ЗИ И.бр.583/13 од 23.01.2019 година на извршител З. А.заменик на извршител В. К.;
* Налог за извршување врз основа на член 141 од ЗИ И.бр.507/13 од 23.01.2019 година на извршител З. А. заменик на извршител В. К.;
* Налог за извршување врз основа на член 141 од ЗИ И.бр.313/13 од 23.01.2019 година на извршител З. А.заменик на извршител В.К.;
* Одговор на известување од извршител В. К. И.бр.44/12; И.бр.45/12 и И.бр.266/11 до извршител З. А. од 30.01.2019 година;
* Електорнска комуникација помеѓу извршител В. К. и извршител З.А.од ден 31.01.2019 година;
* Дополнение на претставка од извршител З. А. против извршител В. К. до КИРМ од ден 05.02.2019 година;
* Достава на Решение ГЖ-488/19 од 07.02.2019 година на Апелационен суд С. од извршител З. А. до КИРМ од ден 26.02.2019 година;
* Дополнение на претставка од извршител З. А. против извршител В. К. до КИРМ од ден 28.02.2019 година;
* Известување за вратени парични средства по И.бр.140/18 од Е. О. АД С. од извршител В. К. до извршител З. А. од ден 27.02.2019 година;
* Барање за враќање на камата на парични средства од Е. О. АД С. до извршител З.А. од ден 27.02.2019 година;
* Ургенција до Претседател на КИРм од извршител В. К. од ден 26.02.2019 година;
* Барање за увид во И.бр.161/11 по електорнски пат од извршител В. К. до извршител З. А. од ден 20.02.2019 година;
* Состојба на промени на средствата на сметка на ден 27.12.2018 година Извод бр. 262 на извршител В. К.;
* Состојба на промени на средствата на сметка на ден 31.12.2018 година Извод бр. 264 на извршител В. К.;
* Службена белешка составена на ден 21.02.2019 година на извршител З. А. за И.бр.144/18 на извршител В. К.;
* Налог за извршување И.бр.144/18 по член 96 од 18.09.2018 година на извршител В. К.;
* Потврда за намиреност на побарување по член 40 став 1 алинеи 19 и 21 од ЗИ по И.бр.144/18 од ден 12.12.2018 година на извршител В. К.;
* Службена белешка од 21.02.2019 година по предмет И.бр.145/18 од извршител З.А.;
* Налог за извршување И.бр.145/18 по член 96 од 19.03.2018 година на извршител В. К.;
* Потврда за намиреност на побарување по член 40 став 1 алинеи 19 и 21 од ЗИ по И.бр.145/18 од ден 12.12.2018 година на извршител В. К.;
* Барање за извршување од доверител Д. Б. преку адвокат Б. А. од ден 18.09.2018 година И.бр.145/18 до извршител В. К.;
* Службена белешка од извршител З. А. од ден 21.02.2019 година по предмет И.бр.191/18 на извршител В. К.;
* Извод бр. 250 за промени на состојбата на средствата на сметката на ден 12.12.2018 година;
* Налог за извршување И.бр.191/18 по член 96 од 26.11.2018 година на извршител В. К;
* Потврда за намиреност на побарување по член 40 став 1 алинеи 19 и 21 од ЗИ по И.бр.191/18 од ден 12.12.2018 година на извршител В. К.;
* Барање за прераспределба на парични средства по предмет И.бр.144/18; И.бр.145/18 и И.бр.191/18 од адвокат Б. А. до извршител В. К. од ден 25.02.2019 година;
* Барање за увид во списи по предмет И.бр.144/18,И.бр.145/18 и И.бр.191/18 од адвокат Б. А. до извршител З. А.;
* Службена белешка по И.бр.144/18 и И.бр.191/18 од извршител В. К. од ден 25.02.2019 година;
* Службена белешка на извршител З. А. од ден 21.02.2019 година по предмет И.бр.145/18 на извршител В. К.;
* Електронска комуникација помеѓу извршител В. К. и извршител З. А. доставена до КИРМ на ден 26.02.2019 година;
* Известување од извршител З. А. од К., заменик на извршител В. К. од К. дел.бр.03-261/1 од 15.05.2019 година;
* Барање за достава на предмети заради распределба на парични средства од извршител З. А. од К. како заменик на суспендиран извршител В. К. од К. дел.бр.03-286/1 од 28.05.2019 година;
* Службена белешка дел.бр.03-122/3 од 27.02.2019 година од В. К. извршител од К.;
* Службена белешка од 23.05.2019 година од извршител З. А. од К. дел.бр.03-281/1 од 23.05.2019 година;
* Известување (претставка) од Извршител З. А. од К. заменик на извршител В. К.од К.до КИРМ од ден 01.02.2019 година;
* Решение УП1 број 882/2018/15-0306 од 21.12.2018 година на Агенција за вработување на РМ- Центар за вработување К. П.;
* Електронска преписка од 31.01.2019 година помеѓу извршител В. К. и заменик извршител З. А. , извршител од К.;
* Барање за увид и препис на списи од адвокат Н. М.од 27.02.2019 г.;
* Достава на дополнителен доказ по предлог за поведување на дисциплинска постапка ДП.бр.12-4-10/19 од Претседател на КИРСМ до ДК на КИРСМ од ден 27.06.2019 година.

Дисциплинската комисија на КИРСМ на одржан главен претрес, ги разгледа наводите изнесени во предлогот, одбраната на извршителот, па ценејќи ги сите докази одделно и заедно, ја утврди следната фактичка положба:

На ден 27.12.2018 година со Записник врз основ на член 68 став 7 од Законот за извршување на Претседателот на КИРМ било констатирано дека на извршител В. К. од К. му е изречена дисциплинска мерка привремена забрана за вршење на должност- суспензија со Решение ДП бр. 12-4-9-1/2 од 26.12.2018 година на Дисциплинската комисија на КИРМ.

Извршителот В. К. под суспензија на ден 27.12.2018 на посебната сметка имал износ од 11.351.796,00 денари од кои истиот ден од негова страна по предметот И.бр.140/18 бил вратен износ од 11.139.982,00 денари на име главен долг, камата и процесни трошоци и камата на должникот Е. О. А. С. на име поврат на средства, и при тоа останал износ од 211.814,00 денари од кои извршителот под суспензија на истиот ден на својата редовна сметка си префрлил износ од 130.000,00 денари без образложение по кој предмет, а на ден 31.12.2018 година си префрлил износ од 8.000,00 денари без образложение по кој предмет била уплатата а при тоа останал да должи уште износ од 780.600,00 денари на име извршни трошоци кои ги имал наплатено од должникот Е. О. А. С. Извршител З. А. како заменик на извршител В. К. под суспензија, бил овластен од страна на заменикот за располагање со неговата редовна сметка број \_\_\_\_\_\_\_\_\_\_ која се води во О. Б. А, но сепак заменикот извршител на ден 27.02.2019 година преку електронски пат дошол до сознанија за постоење на друга редовна сметка на извршител В.К. на начин што, должникот Е. О. А. С. го известил заменикот извршител дека извршителот В. К. на ден 22.02.2019 година од својата редовна сметка која се водела во Н Б. АД С. извршил плаќање на средства во износ од 782.000,00 денари на име поврат на средства- извршни трошоци на која сметка заменикот не бил потписник односно извршителот В. К. под суспензија имал и сметка \_\_\_\_\_\_\_\_\_\_ во С. Б. АД С. а на кои сметки заменикот извршител З. А. не бил потписник односно не му бил даден пристап за потпис до редовните сметки откако биле отворени од страна на извршител В. К. под суспензија.

Извршителот В. К. под суспензија не постапила по барање на заменик извршител и не му овозможила на заменикот извршител З. А. пристап кон предмет со И.бр.331/14 на поранешниот извршител З. М. а кој бил прераспределен на извршител В. К. со Записник од 25.12.2018 година, со цел да може да се спроведе постапката на деблокада на сметката на должник М. П. од К.П. од причина што, истиот станал корисник на парични средства кои се иземени од извршување, а видно од Решение доставено од должникот со УП1 број 882/2018/15-0306 од 21.12.2018 година на Агенција за вработување на РМ- Центар за вработување К.П.

Извршителот В. К. под суспензија не постапила по барање за увид во предмет поднесено од страна на адвокат Н. М. од К., а со цел увид во предмет и препис на списи по предмет И.бр.188/17, заведен во канцеларијата на извршител В. К., кое барање било писмено поднесено до извршителот на ден 27.02.2019 година, видно од печат на З.А., заменик извршител на извршител В. К.од К..

Извршителот В. К. под суспензија на својот заменик извршител З. А. именуван за подрачјето на Основен суд К., К. и К. П. не му давал увид во предметите како негов заменик, одбивал соработка со истиот и должниците, не овозможувал увид во предмети по барање на полномошици адвокати, не му овозможил да врши распределба на парични средства од посебната сметка, не му овозможил да даде одговор на приговори поднесени до Основниот суд К. кои се однесувале на работата на извршителот В. К. под суспензија и на претставките поднесени за неговото работење до Комората и не му доставил податоци за кваратален извештај.

Дисциплинската комисија при Комората на извршители на РСМ одлучувајќи по повод основаноста на наводите опишани во точка 1 од Предлогот за поведување дисциплинска постапка утврди дека извршителот сторил дисциплинска повреда по член 66 став 1 алинеја 4 од ЗИ:,, за времето за кое привремено му е одземено правото на вршење на должноста или суспензија врши работи на извршување ” на начин што, иако на ден 26.12.2018 година од страна на Дисциплинската комисија на КИРМ на Извршителот В. К.а од К. и е изречена дисциплинска мерка привремена забрана за вршење на должност-суспензија со Решение ДП.бр. 12-4-9-1/2, која на ден 27.12.2018 година е извршена со Записник врз основа на член 68 став 7 од Законот за извршување од страна на Претседателот на КИРМ, сепак извршителот за време изречена суспензија на ден 27.12.2018 година располагал со својата посебна сметка --------- во О. Б.А. на начин што спровел распределување на средствата од износот од 11.351.796,00 денари кој бил како состојба на сметката, и тоа на ден 27.12.2018 година извршителот извршил поврат на средства по предмет И.бр.140/18 во износ од 11.139.982,00 денари кој бил бил уплатен на сметка на на должникот Е. О. А. С. При тоа на посебната сметка останал износ од 211.814,00 денари со кои извршителот В. К. за време суспензија располагал на начин што истиот ден на својата редовна сметка префрлил износ од 130.000,00 денари без цел на дознака односно повикување по кој предмет се префрлуваат средствата, а на ден 31.12.2018 година префрлил износ од 8.000,00 денари на својата редовна сметка, без цел на дознака односно повикување по кој предмет била уплатата. Понатаму, извршителот В. К.од К. на ден 22.02.2019 година од нејзина редовна сметка која се водела во Н. Б. А. С. извршил плаќање на средства во износ од 782.000,00 денари на име поврат на средства- извршни трошоци на должникот Е. О. А. С., со што извршител В. К. за време на изречена суспензија превземал извршни дејсвија на „распределба на средства од извршување“ согласно член 40 став 1 алинеја 8 од ЗИ со што постапил спротивно на член 67 став 6 од Законот за извршување : „ Во случај на суспензија извршителот не смее да презема никакви службени дејствија. Сите дејствија преземени од извршителот за кого е донесена одлука за суспензија не произведуваат правно дејство.“. Дисциплинската комисија при Комората на извршители на РСМ одлучувајќи по повод основаноста на наводите опишани во точка 2 од Предлогот за поведување дисциплинска постапка утврди дека извршителот сторил дисциплинска повреда по член 65 став 1 алинеја 14 од ЗИ:,, не му издава овластување на заменик извршителот за располагање со неговата редовна и посебна сметка на начин што, на ден 27.02.2019 година по електронски пат извршител З. А. како заменик извршител на В. К. –извршител под суспензија, бил информиран од страна на должникот Е. О. А.С. дека извршителот В.К. на ден 22.02.2019 година од нејзина редовна сметка која се водела во Н. Б. А. С. извршил поврат на средства во износ од 782.000,00 денари -на име извршни трошоци, а за која редовна сметка бр.---------------- во Н. Б. А. заменикот извршител не бил овластен да располага, по што заменикот –извршител добил сознанија дека извршител В. К. од К. имал отворено уште една редовна сметка на свое име како извршител, и тоа во С. Б.А. С., бр.--------------, а за која сметка исто така не бил овластен да располага од страна на извршител В. К. –сега под суспензија, со што извршителот В. К. постапил спротивно на член 50 став 6 од Законот за извршување: ,,Извршителот е должен, истовремено со именувањето на неговиот заменик- извршител, да му издаде овластување на заменикот да располага со редовната и посебната сметка, со цел да овозможи редовно функционирање на работата во неговата канцеларија во случај кога тој е спречен“.

Дисциплинската комисија при Комората на извршители на РСМ одлучувајќи по повод основаноста на наводите опишани во точка 3 од Предлогот за поведување дисциплинска постапка утврди дека извршителот сторил дисциплинска повреда по член 64 став 1 алинеја 2 од ЗИ:,, ги повредува правилата на Етичкиот кодекс на однесување на извршителите” на начин што, извршителот В. К.- во суспензија, на својот заменик извршител З. А. именуван за подрачјето на Основен суд К., К. и К. П. не му давал увид во предметите како негов заменик, одбивал соработка со заменикот и должниците, и не овозможувал увид во предмети по барање на полномошници адвокати, како и не му овозможил на заменикот да врши распределба на парични средства од посебната сметка, ниту му овозможил да даде одговор на приговори поднесени до Основниот суд К. а кои се однесувале на работата на извршителот В. К. под суспензија и на претставките поднесени за неговото работење до Комората, како и не му доставил податоци за потребите на доставување на квартален извештај за работата на извршителите до Министерството за правда, со што извршителот В. К.- во суспензија, постапил спротивно на член 50 став 3 од Законот за извршување:,, Извршителот е должен да му овозможи пристап на заменикот извршител до списите”,, и став 4:,, Заменикот на извршителот ги презема и продолжува со работа по списите на извршителот” а во врска со член 4 став 1 точка в) од Кодексот за професионална етика на извршителите донесен на седница на вонредно собрание одржано на ден 20.06.2016 година:,, извршителот е должен во однесувањето спрема извршителите да негува колегијален и искрен однос, соработка, да споделува информации важни за дејноста”.

Како во преземените дејствија од страна на извршителот се содржини сите битни елементи нa дисциплинската повреда по член 66 став 1 алинеја 4, член 65 став 1 алинеја 14 и член 64 став 1 алинеја 2 од ЗИ, ДК при КИРСМ го огласи за виновен извршителот В. К. и согласно чл. 62 став 1 т.в ) по повод точка 2 и 3 од Предлогот за поведување на дисциплинска постапка ДП.бр.12-4-10/19 од 03.06.2019 година на Претседател на КИРСМ му изрече дисциплинска мерка парична казна во висина од -------- евра во денарска противредност според среден курс на Народна банка на Република Македонија на денот на изрекувањето.Дисциплинската комисија при КИРМ по повод точка 1 од Предлогот за поведување на дисциплинска постапка го огласи за виновен извршителот В. К. од К. меѓутоа не му изрече дисциплинска мерка поради беспредметност, односно поради фактот што, за дисциплинска повреда по член 66 став 1 алинеја 4 од ЗИ е предвидена дисциплинска мерка привремено или трајно одземање на должноста извршител а согласно Решение бр. 09-3017/1 од 08.06.2019 година на Министер за правда на РСМ истиот е разрешен од должноста извршител.

Дисциплинската комисија при КИРСМ при одлучувањето, ги ценеше сите отежнителни околности, а како особено отежнителни околности ја зема во предвид тежината на сторените дисциплински повреди, поради фактот што извршителот е претходно казнуван за исти или слични повреди за кои му е изречена дисциплинска мерка привремено одземање на правото на вршење на должноста извршител во траење од шест месеци и му е изречена дисциплинска мерка привремена забрана за вршење на должноста извршител со Решение на ДК на КИРМ ДП бр. 12-4-9-1/2 од 26.12.2018 година до 26.06.2019 година. Воедно, Дисциплинската комисија на КИРСМ како особено отежнителна околност го ценеше и фактот што со Решение бр. 09-3017/1 од 08.06.2019 година на Министер за правда на РСМ извршителот В. К. од К.е разрешен од вршење на должноста извршител согласно член 71 став 1 точка е) и член 73 став 1 точка д) од Законот за извршување.

Согласно наведеното ДК при КИРСМ е на мислење дека извршителот за времето додека ја вршел должноста извршител иако бил под суспезија согласно Решение ДП.бр.12-4-9-1/2 од 26.12.2019 година постапил спротивно на член 40 став 1 алинјеа 8 од ЗИ односно за време на изречена суспензија превземал извршни дејсвија на „распределба на средства од извршување“ вклучително со што постапил и спротивно на член 67 став 6 од Законот за извршување : „ Во случај на суспензија извршителот не смее да презема никакви службени дејствија. Сите дејствија преземени од извршителот за кого е донесена одлука за суспензија не произведуваат правно дејство”. Дотолку повеќе што извршителот В. К. на ден 27.12.2018 година располагал со својата посебна сметка --------------- во О. Б. А. на начин што спровел распределување на средствата од износот од 11.351.796,00 денари кој бил како состојба на сметката, и тоа на ден 27.12.2018 година извршителот извршил поврат на средства по предмет И.бр.140/18 во износ од 11.139.982,00 денари кој бил бил уплатен на сметка на на должникот Е.о.АД С. При тоа на посебната сметка останал износ од 211.814,00 денари со кои извршителот В.К.за време суспензија располагал на начин што истиот ден на својата редовна сметка префрлил износ од 130.000,00 денари без цел на дознака односно повикување по кој предмет се префрлуваат средствата, а на ден 31.12.2018 година префрлил износ од 8.000,00 денари на својата редовна сметка, без цел на дознака односно повикување по кој предмет била уплатата. Понатаму, извршителот В. К. од К. на ден 22.02.2019 година од нејзина редовна сметка која се водела во Н. Б. А. С. извршил плаќање на средства во износ од 782.000,00 денари на име поврат на средства- извршни трошоци на должникот Е. О.АД С.

Дисциплинската комисија на КИРСМ е на мислење дека извршителот постапил спротивно на член 50 став 6 од Законот за извршување: ,,Извршителот е должен, истовремено со именувањето на неговиот заменик- извршител, да му издаде областување на заменикот да располага со редовната и посебната сметка, со цел да овозможи редовно функционирање на работата во неговата канцеларија во случај кога тој е спречен“од причина што, на ден 27.02.2019 година по електронски пат извршител З. А. како заменик извршител на В. К. –извршител под суспензија, бил информиран од страна на должникот Е. О. АД С. дека извршителот В. К. на ден 22.02.2019 година од нејзина редовна сметка која се водела во Н. Б. АД С. извршил поврат на средства во износ од 782.000,00 денари -на име извршни трошоци, а за која редовна сметка бр.------------- во Н. Б. А. заменикот извршител не бил овластен да располага, по што заменикот –извршител добил сознанија дека извршител В. К. од К. имал отворено уште една редовна сметка на свое име како извршител, и тоа во С. Б. А. С., бр.-------------, а за која сметка исто така не бил овластен да располага од страна на извршител В. К.–под суспензија.

Дисциплинската комисија на КИРСМ е на мислење дека извршителот В.К.- во суспензија постапил спротивно на член на член 50 став 3 од Законот за извршување:,, Извршителот е должен да му овозможи пристап на заменикот извршител до списите”,, и став 4:,, Заменикот на извршителот ги презема и продолжува со работа по списите на извршителот” а во врска со член 4 став 1 точка в) од Кодексот за професионална етика на извршителите донесен на седница на вонредно собрание одржано на ден 20.06.2016 година:,, извршителот е должен во однесувањето спрема извршителите да негува колегијален и искрен однос, соработка, да споделува информации важни за дејноста”, од причина што, на својот заменик извршител З. А. именуван за подрачјето на Основен суд К., К. и К. П. не му давал увид во предметите како негов заменик, одбивал соработка со заменикот и должниците, и не овозможувал увид во предмети по барање на полномошници адвокати, како и не му овозможил на заменикот да врши распределба на парични средства од посебната сметка, ниту му овозможил да даде одговор на приговори поднесени до Основниот суд К. а кои се однесувале на работата на извршителот В. К. под суспензија и на претставките поднесени за неговото работење до Комората, како и не му доставил податоци за потребите на доставување на квартален извештај за работата на извршителите до Министерството за правда.

Комисијата ја ценеше одбраната на извршителот дека истиот не е повеќе извршител односно дека согласно Решение бр. 09-3017/1 од 08.06.2019 година на Министер за правда на РСМ е разрешен од вршење на должноста извршител и дека беспредметно е понатаму да се одлучува по Предлогот за поведување на дисциплинска постапка ДП бр. 12-4-10/19 од 03.06.2019 година на Претседател на КИРСМ како и дека сега како физчко лице не може да одговара меѓутоа е на мислење дека извршителот В. К. како физичко лице со јавни овластувања и физичко лице В.К. подеднакво сноси одговорност за сите преземени дејствија. Дисциплинската комисија смета дека во конкретниот случај не може да стане збор за ослободување од вина за сторените дисциплински повреди од страна на извршителот бидејќи во моментот на поднесување на Предлогот за поведување на дисциплинска постапка ДП бр. 12-4-10/19 од 03.06.2019 година на Претседател на КИРСМ истиот сеуште не бил разрешен од страна на Министер за правда на РСМ и цени дека не се од влијание за поинакво одлучување. Имено, согласно дефиницијата на должноста Извршителот дадена во член 31 од Законот за извршување, извршителот е лице кое врши јавни овластувања утврдени со закон именувано согласно одредбите на Законот за извршување. Понатаму, извршителот го именува и разрешува министерот за правда. Управниот одбор на Комората на извршители на РМ, согласно член 68 став 1 точка з) од Законот за извршување води Именик на извршителите и спроведува упис и бришење во Именикот на извршители врз основа на решение на министерот за правда. Согласно член 2 став 1 алинеја 11 од Законот за едношалтерски систем, водење на трговскиот регистар и на регистарот на другите правни лица („Службен весник на РМ’’ бр. 84/2005 од 03.10.2005 година), „Основни регистри” се регистри и именици кои се воспоставени со закон и коишто се водат во и надвор од Централниот регистар.  Согласно член 12 Законот за едношалтерски систем, водење на трговскиот регистар и на регистарот на другите правни лица : Судовите, државните органи, коморите и другите институции коишто водат основни регистри се должни по службена должност до Централниот регистар да достават примерок од решението за упис, заради обезбедување на податоци од закон.Согласно наведеното, Извршителот не врши упис во Централниот регистар на РМ како што тоа го прават правните лица, туку врши упис во Именикот кој го води Комората на извршители на РМ које **е основен регистар** и тој упис е конститутивен упис на извршителот, додека Централниот регистар на РМ го евидентира уписот кој го спровел основниот регистар – Комората. Истовремено, согласно член 9 став 1 од Законот за Централен регистар предвидено е дека во истиот се внесуваат податоци од основните регистири **со или** **без својство на правно лице**. Понатаму, извршителот нема регистрирано стопанска дејност и според даночниот број определен од страна на Управата за јавни приходи на РМ, истиот се однесува и за физичките лица. Во Законот за трговски друштва пак е определен начин на основање на правните лица и на пример, кај дека трговец поединец е предвидено дека физичко лице кое во вид на занимање, врши трговска дејност определена во Законот за трговски друштва, кој одговара за своите обврски лично и неограничено со сиот свој имот. Својството на трговец поединец се стекнува со уписот во трговскиот регистар кој се води во ЦРРМ. За трговец поединец е предвидено да има основачки влог додека Законот за извршување ги предвидува условите за именување на извршителот и истиот не предвидува основачки влог туку задолжително осигурување од професионална одговорност. Имено, и условите за престанок кај правните лица предвидени со ЗТД исто така се различни од причините за престанок на должноста извршител како лице со јавни овластувања кои се таксативно се наброени во член 62 од Законот за извршување. Трговец поединец својот престанок на работа го пријавува на органот надлежен за јавни приходи и во трговскиот регистар го запишува истото. Трговецот – поединец поднесува пријава за бришење на уписот на ТП во трговскиот регистар и својството на трговец поединец престанува со бришењето на уписот на трговец поединец во трговскиот регистар. Со член 3 став 2 точка 23 од ЗТД е предвидено дека „Лице" е секое физичко и правно лице, освен ако не е нагласено дека е физичко лице или дека е правно лице.

Крајно, во член 8 во Законот за трговски друштва е утврдено и дека **физички лица кои не се сметаат за трговци се оние физички лица кои** се занимаваат со слободни занимања како што се адвокати, нотари и други. Во смисла на истото говори и веќе постоечката судска пракса на основните судови и апелационите судови, каде што судот недвосмислено се произнел дека во поглед на лицата со јавни овластувања не може да стане збор за правно лице туку станува збор за физичко лице со јавни овластувања согласно закон, кои за обврските одговараат лично и неограничено со целиот свој имот без оглед дали престанале јавните овластувања.

Дисциплинската комисија смета дека со ваквата дисциплинска мерка ќе се постигнат целите на генералната и специјалната превенција.

Дисциплинската комисија при КИРСМ на ден 15.07.2019 година согласно член 60 став 1 од Законот за извршување („Службен весник на Република Македонија“ бр. 72/16, бр.142/16 и бр. 233/18) одлучи како во изреката на ова решение.

Согласно член 62 став 1 точка в) в.в. со член 68 став 4 од Законот за извршување се задолжува обвинетиот извршител В. К. од К. да плати на име парична казна износ во висина ----------- евра во денарска противредност по среден курс на Народна Банка на РМ на ден на изрекување, на сметка на Комората на извршители на РМ бр.-------------- во С. Б. АД С., во рок од 15 дена од прием на одлуката, а под страв на присилно извршување.

**КОМОРА НА ИЗВРШИТЕЛИ НА РСМ**

**ДИСЦИПЛИНСКА КОМИСИЈА**

Претседател,

Ванчо Марковски

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Правна поука :** против оваа одлука извршителот има право на правна заштита со поведување на управен спор пред Управен суд на РСМ во рок од 30 дена по приемот

**Дн:** Министерство за правда на РСМ

В. К.Ш.

Претседател на КИРСМ

Архива